དེ་རྗེས་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་གྱིས་སྤྱི་འཐུས་ལྷན་ཚོགས་ཀྱི་གསུང་འཕྲིན་སྒྲོགས་སྦྱང་གནང་བའི་ནང་།ཕྲུ་གུའི་ཕ་མ་ཚོས་སོ་སོའི་བུ་ཕྲུག་གི་ཤེས་ཡོན་དང་འཕྲོད་བསྟེན།ཀུན་སྤྱོད།སྤྱི་ཚོགས་ལ་འགན་འཁུར་སོགས་ཀྱི་ཐད་རྒྱུན་དུ་ནས་ཐུགས་སྣང་གནང་སྟེ།སློབ་གྲྭའི་དགེ་ལས་ཡོངས་ལ་ཕྱར་གྲུ་མཉམ་འདེགས་བྱེད་ཐུབ་ཚེ།དེས་བོད་གངས་ཅན་པའི་སོན་རྩ་བོད་ཕྲུག་རྣམས་སྤུས་ཚད་ལྡན་པ་ཡོང་བར་ཕན་རླབས་ཆེ་སྐོར་དང་།དེ་བཞིན་ཁོང་གིས་གཞན་ཡང་འདས་པའི་ལོ་ངོ་བཅུ་ཕྲག་གཅིག་ཕན་ཆད་ཀྱི་སློབ་ཕྲུག་གི་གྲངས་འབོར་དང་།ད་ལྟའི་གྲངས་འབོར་གཉིས་བསྡུར་ན་བོད་རིགས་སློབ་མ་ཧ་ཅང་ཉུང་དུ་ཕྱིན་པའི་རྣམ་པ་གསལ་པོ་མཐོང་རྒྱུ་ཡོད་སྟབས།འདིའི་ཐད་བོད་ཁྱིམ་གྱི་འབྲེལ་ཡོད་རྣམས་དང་།ཤེས་རིག་ལས་ཁུངས་བཅས་ཀྱིས་ལྷན་དུ་གོ་བསྡུར་གྱིས་ཤེས་ཡོན་སྡེ་ཚན་དེར་འཐུས་ཤོར་མི་འགྲོ་བའི་སླད་གང་ཐུབ་ཅི་ཐུབ་ཀྱིས་དགོངས་པ་བསྐྱར་ནན་བཞེས་རྒྱུ་དང་།དེ་བཞིན་དགེ་རྒན་དང་ལས་བྱེད་རྣམ་པར་མཐུན་རྐྱེན་གང་ལེགས་སྦྱོར་རྒྱུའི་ཐད་ལའང་སྤྱི་མཚུངས་ཐག་གཅོད་ཡོང་ཐབས་གནང་དགོས་ཞེས་སོགས་གསུངས་སོང་།